Suuri lahja
Mahti lain!
 Teinkö jotain hyvää, jotta
 tämän sain, tämän sain?
 Ei, en mitään, annoit vain
 kaiken aivan ansiotta.

 Kohtaloin, kohtaloin,
 annat, annat ylenmäärin!
 Kuinka voin
 vastaanottaa, millä noin
 armoitat mun? Teenkö väärin?

 Varmaan en!
 Mitä saikin
 sielu sulta, iäinen,
 otan sen, otan sen
 omakseni voimin kaikin.

 Sydämen, sydämen
 annat mulle, lahjan jalon!
 Muuta en
 pyydäkään kuin ihmisen
 käden lämmön, silmän valon.

 Kuolemaan,
 yöhön olin nääntymässä.
 Ihanaan, ihanaan
 elämään nyt jäädä saan!
 Valmis olen, seison tässä!